b'\n_START_ARTICLE_\nFort de Sant Mag\xc3\xad\n_START_SECTION_\nHist\xc3\xb2ria\n_START_PARAGRAPH_\nEl fort de Sant Mag\xc3\xad deu el seu nom a l\'antiga denominaci\xc3\xb3 de l\'actual "Poble Sec"\xc2\xa0: el "Pla de Sant Mag\xc3\xad". El terreny s\'anomenava aix\xc3\xad perqu\xc3\xa8 hi havia una capella dedicada al sant. El fort es va construir l\'any 1837 utilitzant les pedres de l\'antiga capella i pr\xc3\xa0cticament al mateix temps que el fort o torre del Pi aixecat a la Muntanya del Pi, a Santa Margarida de Montbui. L\'any 2018 el Fort de Sant Mag\xc3\xad ser\xc3\xa0 rehabilitat i s\'arranjaran els terrenys que l\'envolten, amb recuperaci\xc3\xb3 de la vegetaci\xc3\xb3, una urbanitzaci\xc3\xb3 b\xc3\xa0sica amb petits camins, l\xe2\x80\x99establiment de mobiliari urb\xc3\xa0 i la il\xc2\xb7luminaci\xc3\xb3. L\xe2\x80\x99espai ser\xc3\xa0 accessible des del c/ Carme Verdaguer, mitjan\xc3\xa7ant una escala que ara es restaurar\xc3\xa0 i s\xe2\x80\x99adaptar\xc3\xa0 a la normativa de seguretat, i tamb\xc3\xa9 a trav\xc3\xa9s d\xe2\x80\x99un passatge des del c/ de la Salut, en aquest cas a peu de carrer.'